  Анжелика Тихонова корреспондент 24-тӥ гудырикошконлы Удмуртиын етӥнэз чакламлэсь 57 процентсэ яке 2 сюрс 942 сюрс гектарзэ утялтӥзы. Шаркан ёросын ужзэс йылаз-пумаз вуттӥзы ини. Со сярысь элькунысь гурт возёсъя но сиён-юонъя министерстволэн пресс-службаез ивортэ. 2020-тӥ арын элькунамы етӥнэз кылем арынлэсь 1 сюрс гектарлы тросгес кизизы - 5 сюрс 200 гектар вылэ. Озьы ке но, гурт возёсъёс миымлэсь чырмытгес ужало – 2019-тӥ арын та дырлы 27 процентэз гинэ утялтэмын вал. Етӥн поттӥсь заводъёсы переработкае 668 тонна сырьё келязы ини, вуоно арын кизьыны 32 тонна кидыс дасязы Элькунамы долгунец етӥнэз будэтӥсьёс борды туэ Пичи Пурга ёрос итӥськиз, озьы соин вырись ёросъёслэн лыдзы укмысозь вуиз. Тужгес трос етӥн Шаркан но Юкаменск ёросъёсын кизизы – 1 сюрс гектар но 1 сюрс 740 гектар. Юкаменскысь етӥн будэтӥсьёс туэ кыкетӥ арзэ ини кидыслы кизем будосъёссэс согыяса арало. Кызьы вераз «Знамя Октября» ёрос газетлы «Юкаменский лён» гурт возёслэн кивалтӥсез Александр Дорофеев, сыӵе амаллэн бадӟым пайдалыкез вань. Сяме пырем амалъя долгунец-етӥнлэсь кидыс гектарысь 2 но ӝыны центнерлэсь трос уг луы, нош согыяса араку кылем арын гектарысь 7 центнер потӥз – утялтыку ыштонъёс кулэсмон чотын Александр Дорофеев, «Юкаменский лён» гурт возёслэн кивалтӥсезТодэ вайытом, Удмуртиысь тямысэз ёросъёс ӝыныезлэсь унозэ ю бусыоссэс бушатӥзы ни. Тегъёс: Шаркан Удмуртия гуртвозёс Юкаменск етн  